**Otázky na inžinierske štátne záverečné skúšky z predmetu**

**HOSPODÁRSKA POLITIKA A EKONOMICKÁ ANALÝZA**

**študijný program Hospodárska politika**

**pre akademický rok 2019/2020**

1. Charakterizujte štandardné a neštandardné nástroje menovej politiky. Vysvetlite ich transmisný mechanizmus.
2. Konsolidácia vo verejných financiách. Meranie postupu konsolidácie, podpora fiškálnej udržateľnosti, vplyv fiškálnych politík, fiškálny impulz, trendy vo fiškálnej politike.
3. Vzťah ekonomickej úrovne krajiny a ďalších jej sociálno- ekonomických parametrov. Súvislosť ekonomickej úrovne s dĺžkou života, výškou verejných výdavkov, korupciou a pod. Problémy merania týchto parametrov a interpretácie súvislostí.
4. Vysvetlite ako modely teórie hier pomáhajú porozumieť správaniu sa firiem na oligopolných trhoch. Pomocou jednoduchých príkladov interpretujte Cournot-Nash a Bertrand-Nash rovnováhu.
5. Interpretujte Bertrandov paradox. Porovnajte závery modelu cenovej konkurencie v prípade homogénnych a diferencovaných produktov. Vysvetlite prečo sa firmy snažia diferencovať svoje produkty v očiach spotrebiteľov.
6. Z pozície spotrebiteľa vyhodnoťte sekvenčné rozhodovanie firiem v podmienkach Bertrandovej a Cournotovej hry. Kedy platí výhoda prvého hráča a kedy je naopak lepšie čakať na rozhodnutie súpera?
7. Prečo niektoré firmy vytvárajú nadmernú kapacitu? Aká úroveň produkcie môže zabrániť vstupu konkurenta na trh? Prečo sa takáto stratégia nazýva predátorskou a akú rolu hrá kredibilita hrozby?
8. Príčiny a dôsledky spomaľovania ekonomického rastu v ostatnom desaťročí. Globálne a regionálne rozvojové stratégie.
9. Udržateľnosť ekonomického rozvoja (kvalita ekonomického rastu, environmentálne limity). Nerovnosť rozloženia príjmov a bohatstva (príčiny, rozsah, dôsledky). Úloha inštitúcií v ekonomickom rozvoji.
10. Vysvetlite, na aké otázky hľadajú odpoveď moderné teórie ekonomického rastu. Z akých základných faktov vychádzajú? Aké odpovede dáva na tieto otázky Solowov model? Ktoré empirické fakty dokáže a ktoré naopak nedokáže vysvetliť, resp. necháva otvorené?
11. Vysvetlite, čo viedlo k vzniku obrovských rozdielov v príjmoch na jedného obyvateľa vo svetovej ekonomike. Aké závery vyplývajú pre konvergenciu (divergenciu) v príjmoch na obyvateľa zo Solowovho modelu. Vysvetlite na príklade absolútnej a podmienenej beta konvergencie a uveďte pár empirických faktov.
12. Vysvetlite hlavné prednosti input-output analýzy založenej na Leontiefovom modeli. Vysvetlite obmedzenia vyplývajúce z predpokladov modelu a dostupnosti údajov. Ilustrujte využitie input-output analýzy na konkrétnych príkladoch.
13. Vysvetlite, ako môžeme prostredníctvom input-output analýzy zistiť, akú zamestnanosť na Slovensku priamo a nepriamo generuje export. Aké údaje k tomu potrebujeme. Ilustrujte na konkrétnych faktoch pre Slovensko a diskutujte ekonomické implikácie.
14. Koncept relevantného trhu v súťažnej politike, jeho definícia a praktický význam pri jednotlivých prípadoch porušenia pravidiel hospodárskej súťaže. Trhová sila a jej význam z pohľadu pravidiel hospodárskej súťaže. Indikátory trhovej sily.
15. Formy nedovoleného obmedzovania hospodárskej súťaže – dohody obmedzujúce  súťaž, zneužívanie dominantného postavenia, koncentrácia ako možná forma obmedzovania súťaže.
16. Ekonometrický model. Časti a prvky, typy premenných. Typy dát, rozdiel medzi ekonomickými a experimentálnymi dátami. Všeobecný tvar lineárneho modelu, predpoklady. Dôsledky porušenia predpokladov všeobecného lineárneho modelu. Význam a využitie.
17. Fázy ekonometrického modelovania. Vymenujte a popíšte štyri fázy ekonometrického modelovania. Odhad parametrov modelu, náhodnej zložky a rozptylu náhodnej zložky. Štatistické vlastnosti estimátorov. Ekonometrická a ekonomická verifikácia modelu.
18. Hospodárska politika a teória ekonómie blahobytu. Kritéria pre hodnotenie (voľbu) inštitúcií: efektívnosť a rovnosť. Zlyhania trhu na mikro- a makroúrovni.
19. Normatívna teória hospodárskej politiky. Príspevky Tinbergena a Theila k teórii hospodárskej politiky. Lucasova kritika. Časový nesúlad.
20. Analýza obalu dát: všeobecný popis metódy, geometrická predstava . CCR model: popis a interpretácia výsledkov. Dualita. Výhody, nevýhody a využitie DEA modelov.